Krūtų didinimas, persodinant savus riebalus, yra vienas natūraliausių ir efektyviausių krūtų didinimo metodų, šiuo metu taikomų plastinėje chirurgijoje. Atliekant šią procedūrą nenaudojami jokie implantai, todėl negalimos jokios organizmo reakcijos, susijusios su svetimų audinių atmetimu. Riebalai į krūtis suleidžiami specialia kiurete, todėl nereikalingi jokie pjūviai. Norint padidinti riebalų persodinimo efektą, dr. Tautrimas Aštrauskas savo pacientėms siūlo ir išorinę minkštųjų audinių plėtimo priemonę (BRAVA). Specialus prietaisas, kuris palaiko nuolatinį švelnų neigiamą slėgį, dedamas ant krūtų. Neigiamas slėgis tempia audinius ir skatina jų natūralų augimą.